stanford-oval/wikipedia huggingface dataset:
Matti Katila

Matti Lauri Katila (10. joulukuuta 1945 Mäntsälä – 21. toukokuuta 2024) oli suomalainen kilpakävelijä. Hän edusti Jokelan Kisaa ja hänen valmentajinaan toimivat Viljo Luukkola sekä Jaakko Honkanen.
SM-kisoista Katila saavutti 20 kilometrin kävelystä kultaa vuonna 1984 sekä kuusi hopeaa vuosina 1978–1983. Lisäksi hän 50 kilometrin kävelystä SM-tasolla kaksi kultaa vuosina 1980 ja 1983, neljä hopeaa vuosina 1976, 1981, 1984 ja 1985 sekä kolme pronssia vuosina 1974, 1975 ja 1988. Viestijuoksun SM-kilpailuista Katila saavutti pronssia 3 × 5 000 metrin kävelyviestistä vuonna 1983. Sisäratojen SM-kilpailuista hän saavutti 5 000 metrin kävelystä neljä hopeaa vuosina 1975, 1979, 1983 ja 1984 sekä pronssia vuonna 1976.
Mark Heap

| Mark Heap |
| --- | --- |
 Mark Heap vuonna 2013.
Henkilötiedot
Syntynyt: 13. toukokuuta 1957 (ikä 67) Intia
Näyttelijä
Aktiivisena:  1987–
Aiheesta muualla
IMDb 
Elonet
Mark Heap (s. 13. toukokuuta 1957 Intia) on brittiläinen näyttelijä. Hänet tunnetaan muun muassa rooleistaan televisiosarjoista Avaruuden tuntua, Vikatikki, Brass Eye, Big Train, Candlefordin postineiti, Jam, Spy - isä agenttina,  Friday Night Dinner, Tohtori Intiasta sekä Komisario Maigret.
Yksityiselämä

Heapin isä on brittiläinen ja äiti amerikkalainen.
Aiheesta muualla

Mark Heap British Film Institute – BFI. Viitattu 3.9.2023. (englanniksi)
Marzio Conti

Marzio Conti (s. 22. toukokuuta 1960) on italialainen huilisti ja kapellimestari. Hän syntyi Firenzessä ja aloitti musikaalisen uransa huilistina. Häntä pidettiin yhtenä johtavista soittajista maassaan, mutta hän hylkäsi uransa solistina keskittyäkseen orkesterinjohtoon. Hän on toiminut muun muassa Torinon filharmonisen orkesterin pääkapellimestarina ja San Remon sinfoniaorkesterin taiteellisena johtajana. Hän on levyttänyt lukuisille suurille levy-yhtiöille. Naxoksen kautta hän on julkaissut Gaetano Donizettin, Sergio Rendinen ja Gioacchino Rossinin teosten levytyksiä.
Dundee

| Dundee Dùn Dè |
| --- | --- |

 lippu:  vaakuna

 Koordinaatit: 56°27′0″N, 2°59′0″W 
Valtio:  Yhdistynyt kuningaskunta
Itsehallintoalue:   Skotlanti
Hallintoalue:  Dundee
ONS-koodi:  00QJ
Kaupungin oikeudet:  1889
Pinta-ala:  
 – Kokonaispinta-ala:  3 298 km²
Väkiluku:  152 320
 – Väestötiheys:  67 as./km²
Aikavyöhyke:  UTC0
 – Kesäaika:  UTC1
Postinumero:  DD1-DD5
 
 http://www.dundeecity.gov.uk/ 
Infobox OKVirheellinen NIMI-arvo: 
Dundee (gaeliksi Dùn Dèagh tai Dùn Dè) on Skotlannin neljänneksi suurin kaupunki, jossa asui 148 260 ihmistä vuonna 2015. Vuodesta 1996 se on ollut yksi Yhdistyneen kuningaskunnan paikallishallintoalueista. Se sijaitsee Ison-Britannian koillisrannikolla, Pohjanmereen laskevan Firth of Tayn pohjoisrannalla. Se on nykyisin muodollisesti kuninkaallinen burgh.
Dundee tunnetaan myös nimellä City of Discovery, koska paikkakunnalla valmistettiin Antarktiksella menehtyneen tutkimusmatkailija Robert Falcon Scottin alus RSS Discovery.
Historia

Nimi Dundee (gaeliksi Dùn Dèagh) viittaa mahdollisesti rautakauden pikteihin, jotka tulivat Britteinsaarille vuonna 1000 eaa. Kaupungin nimen etuliite dun on esiintynyt myös britannisissa kielissä ja tarkoittaa linnaketta. Sanan Dundee tarkoitus on tuntematon, mutta sen on esitetty tarkoittavan ”tulen linnaketta”.
Historia > Keskiajalla

Dundee kasvoi pieneksi satamakaupungiksi 1000–1100-luvuilla. Vuonna 1191 kuningas William antoi kaupungille kauppaoikeudet, jolloin kaupunki sai samalla myös oikeudet omaan paikallishallintoon ja tuomioistuimeen. 1300-luvulle tultaessa Dundee oli yksi Skotlannin tärkeimmistä kaupungeista, kaupungissa oli noin 4 000 asukasta. Kaupungin kauppaoikeudet kumosi myöhemmin Edvard I, vaikka Robert Bruce oli jo korvannut luvan uudella 1327.
Historia > Uudella ajalla

Kesäkuussa 1547 suurin osa kaupungista tuhoutui Englannin laivaston pommituksessa. Vuonna 1645, kolmen kuningaskunnan sotien aikana, Dundeetä piiritettiin jälleen, tällä kertaa piirittäjä oli rojalisteihin kuulunut Montrosen markiisi. Kenraali George Monck, joka oli Oliver Cromwellin joukkojen komentaja Skotlannissa, hyökkäsi kaupunkiin Englannin kolmannen sisällissodan aikana vuonna 1651. Hänen joukkonsa hävittivät kaupungin pahoin.
Historia > Teollinen vallankumous

Dundee laajeni maantieteellisesti huomattavasti teollisen vallankumouksen aikana, lähinnä kasvavan Brittiläisen imperiumin pellava- ja juuttiteollisuuden vuoksi. Kutomoteollisuus aiheutti kaupungin äkillisen kasvun, sillä työntekijöinä oli monia maahanmuuttajia vaikka kaupungissa oli ennen vuotta 1860 vain muutama kivirakennus. 1800-luvun alussa kaupungissa oli 26 000 asukasta, ja 1860-luvulla väkiluku oli jo 90 000. Tällä ajanjaksolla Dundee sai myös mainetta marmeladiteollisuutensa ja journalisminsa vuoksi, ja Dundeetä kutsuttiin "hillon, juutin ja journalismin" kaupungiksi ("the city of jute, jam and journalism"). Journalismi viittaa DC Thomson & Co. -kustannusyhtiöön, joka perustettiin kaupungissa vuonna 1905 ja joka oli terveydenhuollon jälkeen suurin työllistäjä. Yritys julkaisee sanomalehtiä, lasten sarjakuvia ja kirjoja. Sen julkaisemia lehtiä ovat The Sunday Post, The Courier, Shout ja lasten julkaisut The Beano ja The Dandy.
Historia > Teollinen vallankumous > Hillotuotanto

Hillo viittaa marmeladiin, jonka Janet Keillerin sanotaan keksineen vuonna 1797 Dundeessa. Todellisuudessa varhaisimmat marmeladireseptit ovat peräisin 1500-luvulta. Keillerin marmeladit tulivat kuuluisaksi brandiksi, koska niitä tuotettiin valtavia määriä ja niitä vietiin ympäri maailmaa. Paikallinen yritys Mackays tekee marmeladia Dundeessa edelleen. Hilloteollisuus ei kuitenkaan ole koskaan ollut suuri työllistäjä verrattuna juuttikauppaan. Marmeladi jäi sittemmin suurempien liiketoimien jalkoihin, mutta Keillerin hilloja oli silti yhä laajasti saatavilla.
Historia > Teollinen vallankumous > Teollisuus

Suurin osa kaupungin työläisistä työskenteli 1800-luvun lopulla juuttiteollisuudessa ja siihen liittyvillä aloilla. Dundee sijaitsi suuren estuaarin rannalla, minkä ansiosta juutin rahtaus laivoilla oli helppoa. Juutti tuotiin Intian niemimaalta. Todellinen rannikolla sijaitseva merikauppa kehittyi, samoin kuin Dundeen ja Lontoon välinen kulkuväylä. Teollisuus alkoi hiipua 1900-luvulla, kun kankaan valmistus oli halvempaa Intiassa. Kaupungin viimeinen juuttitehdas suljettiin 1970-luvulla.
Dundeessä kehittyi 1900-luvulla myös laajaa merenkulku- ja laivanrakennusteollisuutta. Kaupungissa rakennettiin vuosina 1871–1881 kaksituhatta laivaa, joista yksi oli Antarktiksella käytetty tutkimusalus RSS Discovery, jota käytti Robert Falcon Scott. Tämä laiva on nyt esillä Discovery Pointissa, ja viktoriaaniset teräsrunkoiset tehtaat, joissa Discoveryn koneet rakennettiin, ovat nyt kaupungin suurin kirjakauppa. Juuttiteollisuus tarvitsi valaanrasvaa voiteluaineeksi, minkä takia kaupunki oli myös merkittävä valaanpyynnin keskus. Dundee Islandin saari Antarktiksella on saanut nimensä Dundeen mukaan. Valaanpyynti loppui 1912 ja laivanrakennus vuonna 1981.
Thomas Bouch rakensi Tayn rautatiesillan vuonna 1879. Näihin aikoihin se oli maailman pisin rautatiesilta. Silta romahti myrskyssä vain vajaan vuoden myöhemmin täyden junan alla. Tapahtuma tunnetaan Tay Bridgen katastrofina (The Tay Bridge Disaster). Kaikki junassa olleet 75 henkilöä menehtyivät onnettomuudessa.
Hallinto

Dundee on yksi Skotlannin 32 hallintoalueesta. Sen paikallishallituksena toimii Dundeen kaupunginhallitus, jossa on 29 jäsentä. Kaupunginhallitus kokoontuu Dundeen kaupungintalolla, joka rakennettiin 1933. Vuodesta 1889 alkaen kaupunki oli ns. kaupunkikreivikunta, mutta 1975 siitä tuli osa Taysiden seutua. Vuonna 1996 siitä tehtiin oma hallintoalue, joka on pinta-alaltaan Skotlannin pienin.
Dundeella on kaksi tunnuslausetta, latinaksi "Dei Donum" (engl. Gift of God, "Jumalan lahja"), ja "Prudentia et Candore" (engl. With thought and purity, "Ajatuksella ja puhtaasti"). Dundeella on edustaja sekä Britannian parlamentin alahuoneessa että Skotlannin parlamentissa. Euroopan parlamentin vaalissa Dundee kuuluu Skotlannin vaalipiiriin.
Kulttuuri

Dundeessa on kaksi yliopistoa. Dundeen yliopisto perustettiin vuonna 1967. Se on keskittynyt luonnontieteelliseen tutkimustyöhön, ja siellä on noin 17 000 opiskelijaa. Alun perin vuonna 1888 perustetulle Abertayn yliopistolle myönnettiin yliopistonimike puolestaan vuonna 1994. Se on Britannian johtavia korkeakouluja tietotekniikan ja erityisesti pelikehityksen saralla.
Dundeen molemmat ammattilaisjalkapallojoukkueet, Dundee United ja Dundee FC, ovat pelanneet Mestarien liigan välierissä. Kaupungissa toimii myös suomalaisten vahvasti edustama salibandyseura Dundee Northern Lights.selvennä
Vuonna 2006 maineeseen noussut indie rock -yhtye The View on kotoisin Dundeesta.
Kaupungin kulttuurinähtävyyksiin kuuluu nykytaiteen museo DCA (Dundee Contemporary Arts).
Ystävyyskaupungit

– Orléans (1946)
– Zadar (1959)
– Würzburg (1962)
– Alexandria, Virginia (1974)
– Nablus (1980)
– Dubai
Aiheesta muualla

Kuvia tai muita tiedostoja aiheesta Dundee Wikimedia Commonsissa
Kaupungin kotisivu
Ystävyyskuntien kotimaiden lippuja Dundeen kaupungintalolla.
McDonnell Douglas F/A-18 Hornet Australiassa

Kolme RAAF:n F/A-18 Hornetia lennolla Nevada Test and Training Rangen yllä maaliskuussa 2012.
McDonnell Douglas F/A-18 Hornet koneita ostettiin Australian kuninkaallisille ilmavoimille (RAAF) kaikkiaan 57 yksipaikkaista AF/A-18A:ta ja 18 kaksipaikkaista AF/A-18B:tä.
Hankinta ja valmistus

Lokakuussa 1981 Australia tilasi 57 yksipaikkaista AF/A-18A:ta (sarjat 14-28) korvaamaan ilmavoimien Dassault Mirage IIIO -koneet. Koneet saivat Australian ilmavoimien tunnuksen A21 ja konenumerot 1-57. Koneet olivat muuten samanlaisia kuin F/A-18, mutta ne oli varustettu tiedustelupodilla. Ne oli tarkoitus koota Australiassa Avalonissa Victoriassa Government Aircraft Factorylla (nyk. Aerospace Technologies of Australia, ASTA) Yhdysvalloista ja Espanjasta toimitetuista sekä Australiassa valmistetuista osista. Commonwealth Aircraft Corporation ja British Aerospace Australia Ltd. valmistivat koneiden General Electric F404 -moottorit ja avioniikan Australiassa.
Yksipaikkaisten lisäksi tilattiin 18 AF/A-18B:tä, jotka saivat konenumerot 101-118. AF/A-18B-koneista kaksi ensimmäistä valmisti McDonnell. Niistä ensimmäisen ensilento oli 29. lokakuuta 1984 St. Louisissa. Valmistetut koneet kuljetettiin Australiaan toukokuussa 1985. Loput kuusitoista koottiin Australiassa. Toukokuussa 1984 McDonnell laivasi kahden ensimmäisen AF/A-18A-koneen osat Australiaan ja ensimmäinen Australiassa koottu Hornet lensi 3. kesäkuuta 1985. Viimeinen tilatuista koneista luovutettiin ilmavoimille 1991.
Käyttö

No. 2 OCU aloitti kesällä 1985 Hornet koulutuksen RAAF Williamstownissa New South Walesissa. Australiassa valmistettujen koneiden luovutukset operatiivisille laivueille alkoi elokuussa 1986, mikä mahdollisti Williamstownissa 3. ja 77. laivueen sekä RAAF Tindalin 75. laivueen Mirage IIIO -koneiden korvaamisen Horneteilla. Kuhunkin laivueeseen sijoitettiin kuusitoista lentokonetta, joista kaksitoista kerrallaan operatiivisessa käytössä. Tilaukseen oli myös yksitoista konetta sisällytetty palvelusajan tappioina vuoteen 2000 mennessä. Poistuma oli kuitenkin vähäisempää ja vuonna 2017 koneista oli edelleen käytössä 71.
Koneissa oli toimitettaessa ILS/VOR-laskeutumisjärjestelmät,, korkeataajuusradiot, valittu heittoistuin varustus ja niiden lentotukialusvarustus oli poistettu. Australian hankkimiin koneisiin asennettiin 1990-luvun aikana AN/AAS-38 NITE Hawk maalinosoituspodit.
Vuodesta 1999 alkaen koneille on tehty kolmivaiheinen päivitysohjelma, Hornet Upgrade Program (HUG). Ensimmäisessä vaiheessa 2000-2002 koneiden tietokoneet, suunnistuslaitteet ja radiot uusittiin. Samalla koneissa mahdollistettiin MBDA ASRAAM -ilmataisteluohjusten käyttöönotto. Vaiheessa 2.1 koneiden Hughes AN/APG-65 -tutkat vaihdettiin AN/APG-73:een, minkä lisäksi radiolaitteet varustettiin digitaalisilla salaimilla. Seuraavassa vaiheessa 2.2 tammikuusta 2005 joulukuuhun 2006 koneet varustettiin Link 16 -laitteistoilla ja kypärätähtäimillä (JHMCS). Lisäksi koneisiin asennettiin uudet suojaheitejärjestelmät ja päivitettiin ohjaamon näyttöjä.  AN/ALR-2002-elektronisen vastatoiminnan järjestelmät asennettiin vaiheessa 2.3, mikä osoittautui kuitenkin epäonnistuneeksi valinnaksi.  Järjestelmä korvattiin vuoden 2006 lopulla ALR-67-tutkavaroittimilla.
Vaiheessa 2.4, joka alkoi 2007, koneisiin lisättiin AN/AAQ-28(V)-maalinosoittimet, joita Australia hankki vain 37 koneeseen. Kolmannessa vaiheessa korjattiin havaitut rakenteellisset viat ja kymmeneen koneeseen asennettiin lisäpalkki 2009-2010.
Joulukuussa 2017 lakkautettiin 3. laivue, joka valmistautui vastaanottamaan F-35-hävittäjät. Loput Hornetit on tarkoitus poistaa Australian ilmavoimista vuoteen 2023 mennessä.
Meijerikonsulentti

Meijerikonsulentti oli vuosina 1896–1919 Suomessa käytössä ollut valtion virkamiehen virkanimike. Hänen tehtävänsä oli valvoa valtionapua saavien meijerien toimintaa ja edistää maan meijeritaloutta. Vuonna 1913 meijerikonsulenttien kokonaismäärä oli neljä kappaletta. Meijerikonsulenttien edeltäjiä olivat valtion meijeristit, joita oli valtion palveluksessa vuodesta 1874 lähtien yksi ja vuodesta 1877 alkaen kaksi kappaletta. Ammattinimikkeenä ja tutkintonimikkeenä meijeristi on ollut käytössä myöhemminkin.
Dwzyrek

| Dwzyrek Wöyh! |
| --- | --- | --- |

Studioalbumin tiedot
 Äänitetty : tammikuu 2015
 Julkaistu: 17. huhtikuuta 2015
 Tuottaja(t): Jussi Hyyrynen
 Kesto: 35.52
 Levy-yhtiö: Kaskelotti Records
Listasijoitukset
  Suomen virallinen lista: 4.
Wöyhin muut julkaisut
| Ikkillyk 2013 | Dwzyrek 2015 | KRTKRTK 2017 |
Singlet albumilta Dwzyrek
 ”Kamppailu merellä” Julkaistu: 13. maaliskuuta 2015
Dwzyrek on Jussi ja Antti Hyyrysen muodostaman Wöyh!-yhtyeen toinen albumi. Se julkaistiin 17. huhtikuuta 2015 Hyyrysten omistaman Kaskelotti Records- levy-yhtiön kautta. Albumi debytoi Suomen virallisen listan sijalla 4.
Albumin ensimmäinen single ”Kamppailu merellä” julkaistiin 13. maaliskuuta 2015.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Dwzyrek | 2.12 |  |  |  |  |  |  |  |
| 2. | Seitsemän solmua | 3.43 |  |  |  |  |  |  |  |
| 3. | Afroditen saarella | 3.52 |  |  |  |  |  |  |  |
| 4. | Kivi sakset paperi | 2.55 |  |  |  |  |  |  |  |
| 5. | Unisäikeet | 4.16 |  |  |  |  |  |  |  |
| 6. | Aarteenryöstäjä | 3.54 |  |  |  |  |  |  |  |
| 7. | Kamppailu merellä | 3.32 |  |  |  |  |  |  |  |
| 8. | Kotiinpaluu | 3.10 |  |  |  |  |  |  |  |
| 9. | 3 | 3.22 |  |  |  |  |  |  |  |
| 10. | Epilogi | 4.55 |  |  |  |  |  |  |  |
|  |  | 35.56 |  |  |  |  |  |  |  |
Arvostelut

Imperiumi.net:
Inferno:
Kaaoszine: 10/10
Soundi:
Dye My Hair

| Dye My Hair Alma |
| --- | --- | --- |

EP-levyn tiedot
 Julkaistu: 28. lokakuuta 2016
 Formaatti: digitaalinen lataus
 Tyylilaji: pop
 Kesto: 13.23
 Levy-yhtiö: PME Records / Warner Music Finland, Polydor/Island
Alman muut julkaisut
|   | Dye My Hair 2016 | Heavy Rules Mixtape 2018 |
Singlet albumilta Dye My Hair
 ”Karma” Julkaistu: 3. kesäkuuta 2016  ”Dye My Hair” Julkaistu: 28. lokakuuta 2016
Dye My Hair on suomalaisartisti Alman 28. lokakuuta 2016 julkaistu ensimmäinen EP. Sillä on kolme kappaletta (”Dye My Hair”, ”Karma”, ”Knock”) sekä akustinen versio ”Dye My Hair” -kappaleesta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Dye My Hair | Alma Miettinen, Pascal Reinhardt, Joe Walter | 3.28 |  |  |  |  |  |  |
| 2. | Karma | Miettinen, Jenson Vaughan, Henrik Meinke, Jonas Kalisch, Jeremy Chacon, Alexsej Vlasenko | 3.18 |  |  |  |  |  |  |
| 3. | Knock |  | 3.21 |  |  |  |  |  |  |
| 4. | Dye My Hair (Acoustic Version) | Miettinen, Reinhardt, Walter | 3.16 |  |  |  |  |  |  |
Singlet

EP:n ensimmäinen single ”Karma” julkaistiin 3. kesäkuuta 2016. Se menestyi Suomessa hyvin sijoittuen muun muassa Suomen virallisen latauslistan ensimmäiseksi ja singlelistan viidenneksi. Kappaletta striimattiin Suomessa platinalevyyn oikeuttavat neljä miljoonaa kertaa hieman alle kolmessa kuukaudessa.
EP:n julkaisupäivänä 28. lokakuuta 2016 julkaistiin sen toinen single, nimikappale ”Dye My Hair”, joka on parhaimmillaan sijoittunut Suomessa latauslistan toiseksi.
Dietyylieetteri

| Dietyylieetteri |
| --- | --- |


Tunnisteet
IUPAC-nimi:  Etoksietaani
CAS-numero:  60-29-7
PubChem CID:  3283
SMILES:  CCOCC
Ominaisuudet
Molekyylikaava:  C4H10O
Moolimassa:  74.12 g/mol
Ulkomuoto:  väritön kirkas neste
Sulamispiste:  -116,22 °C
Kiehumispiste:  34,4 °C
Tiheys:  0,7138 g/cm3 (20 °C)
Liukoisuus veteen:  liukoinen veteen, hyvin liukoinen asetoniin, täysin liukoinen etanoliin ja bentseeniin
   
Dietyylieetteri on liuottimena käytetty nestemäinen, helposti haihtuva ja syttyvä eetteri. Historiallisesti sen höyryä on käytetty hengittämällä yleisanestesian aikaansaamiseksi. Se oli yksi ensimmäisistä merkittävää käyttöä saavuttaneista anestesia-aineista, mutta nykyään se on korvattu monissa maissa muilla anestesia-aineilla. Dietyylieetteristä käytetään usein lyhennettä eetteri. Muita sen synonyymejä ovat etoksietaani, dietyylioksidi, etyylieetteri ja 1,1´-oksibisetaani.
Ominaisuudet

Dietyylieetteri on kirkas, väritön, helposti haihtuva, helposti syttyvä ja hyvin juokseva neste. Se maistuu makealta. Sillä on makea ja hieman pistävä haju. 100 ml:aan 20 °C -asteista vettä liukenee enintään 7,5 g dietyylieetteriä. 20 °C:ssa dietyylieetterin tiheys on 0,7138 g/cm3 ja taitekerroin on 1.3526. Sen sulamispiste on –116,22 °C. 760 mmHg:n paineessa sen kiehumispiste on 34,4 °C. Muissa paineissa kiehumispiste on 30 °C (647,3 mmHg), 25 °C (537,0 mmHg), 20 °C (442,2 mmHg) ja 15 °C (360,7 mmHg).
20 °C:ssa dietyylieetterin höyrynpaine on 587 hehtopascalia. Suljetussa tilassa 25 °C lämpötilassa 760 mmHg paineessa litrassa ilmaa on tasapainotilassa 2.1 mg dietyylieetteriä, joka vastaa 760 ppm dietyylieetteripitoisuutta. Sen leimahduspiste suljetussa tilassa on –49 °C. Sen itsesyttymislämpötila on 160 °C.
Altistuessaan ilman hapelle ja valolle säilytyksen aikana, dietyylieetteri muodostaa hitaasti räjähdysherkkiä peroksideja. Peroksidit muodostuvat radikaalireaktioiden kautta. Siksi liuotinlaatuiseen dietyylieetteriin on usein lisätty näitä reaktioita hillitseviä hapettumisenestoaineita, kuten hydrokinonia, propyyligallaattia tai butyylihydroksitolueenia (BHT). Kaupallisessa dietyylieetterissä on epäpuhtautena usein myös vettä ja etanolia. Vesi tulee poistaa, mikäli dietyylieetteriä aiotaan käyttää esimerkiksi Grignardin reagenssin valmistukseen.
Käyttö

Dietyylieetteriä käytetään laboratorioissa liuottimena esimerkiksi uutoissa, sillä se tislautuu helposti pois matalassa lämpötilassa. Sen avulla voidaan myös tuottaa Grignardin reagenssi, jonka tuottoon voidaan tosin käyttää muitakin eettereitä, kuten tetrahydrofuraania.
Dietyylieetteriä käytetään nykyään yleisanestesia-aineena lähinnä kehitysmaissa. Se on korvattu monissa maissa 1960-luvulta alkaen erilaisilla halogenoiduilla anestesia-aineilla (esimerkiksi halotaanilla) lähinnä sen paloherkkyyden ja sivuvaikutusten takia. Sivuvaikutuksista tyypillisimmät ovat pahoinvointi ja oksentelu.
Dietyylieetteriä käytetään joskus myös päihteenä juomalla sitä tai hengittämällä sen höyryjä. Suomessa sen käyttö väheni alkoholin kieltolain loputtua, koska sitä oli osittain käytetty alkoholin korvikkeena. Se vaikuttaa nopeasti ja on vaikutuksiltaan lyhytkestoinen. Se voi aiheuttaa euforian ja rentouden tunteen sekä hallusinaatioita. Sen päihdekäyttö voi aiheuttaa toleranssin tai päihderiippuvuuden. Sen yliannostus voi tappaa. 10–15 gramman niellyt dietyylieetteriannokset saattavat olla vaarallisia ihmisille.
Vaikutusmekanismi

Dietyylieetteri toimii yleisanestesiaan sopivana aineena, sillä se on ihmisissä GABAA-reseptoreita aktivoiva agonisti, kuten esimerkiksi propofolikin. Se on lisäksi ainakin rotissa NMDA-reseptorien antagonisti, kuten esimerkiksi ketamiinikin. Dietyylieetteri on myös ihmisten glysiinireseptorin alfa-1-alayksikön agonisti.
Turvallisuus

Haihtuvuutensa ja palamisherkkyytensä takia dietyylieetteriä ei kannata käsitellä kipinän antavien sähkölaitteiden tai tulen läsnä ollessa. Staattinen sähkö voi myös aiheuttaa palon sytyttävän kipinän. Dietyylieetteri voi muodostaa räjähtäviä seoksia hapen, dityppioksidin tai ilman kanssa. Dietyylieetteri muodostaa varastointinsa aikana hitaasti ilman hapen ja valon vaikutuksesta räjähdysherkkiä peroksideja, joita sisältävän liuoksen tislaaminen tai muu kuumentaminen on vaarallista. Näillä peroksideilla on dietyylieetteriä korkeampi kiehumispiste. Ne voivat siten kertyä tislauksen aikana kolviin ja räjähtää. Siksi niiden läsnäolo tulee testata pitkään säilytyksessä olleista dietyylieetteripulloista ennen niissä olevan dietyylieetterin käyttöä vaikkapa tislauksessa.
Dietyylieetterin karsinogeenisuutta ihmisissä ei tunneta. Se on mahdollisesti mutageeninen. Hengitettynä se poistuu ihmiskehosta pääosin muuntumattomana, mutta osa siitä hajoaa etanoliksi, joka hapettuu aineenvaihdunnassa asetaldehydin kautta etikkahapoksi.
Iholla dietyylieetteri voi aiheuttaa lievää ihoärsytystä. Silmissä se voi aiheuttaa voimakasta ärsytystä, muttei yleensä aiheuta pysyviä silmävaurioita. Sen höyryjen runsas hengittäminen (lähinnä anestesiakäytön yhteydessä) voi aiheuttaa sekavuutta, tajuttomuutta, oksentelua, hengitysteiden ärsytystä, kalpeutta, runsasta syljen tuottoa, pulssin hidastumista, kehon lämpötilan laskua tai päänsärkyä. Hyvin runsain annoksin se voi pysäyttää hengityksen.
Suun kautta dietyylieetterin LD50 on rotille 1215–2540 milligrammaa dietyylieetteriä per kehonpainokilogramma (mg/kg). Hiirille sen LD50 on 2420 mg/kg vatsakalvon sisään pistettynä.
Historia

Preussilainen Valerius Cordus valmisti dietyylieetteriä ilmeisesti vuosien 1535–1540 välissä etanolista rikkihapon katalysoimassa dehydrataatioreaktiossa. Cordus kutsui ainetta nimellä "oleum dulcevitrioli", joka on suomeksi vitriolin eli rikkihapon makea öljy. Vaikka Cordus kirjoitti tiettävästi ensimmäisen selkeän selostuksen dietyylieetterin synteesistä, ei hän välttämättä valmistanut dietyylieetteriä ensimmäisenä maailmassa. Esimerkiksi Paracelsus tunsi myös dietyylieetterin ja sen tainnuttavat vaikutukset.
Dietyylieetteri oli kloroformin ja dityppioksidin ohella yksi ensimmäisistä anestesia-aineista. Sitä tosin käytettiin tainnuttavien vaikutustensa takia lähinnä vain päihteenä ennen sen anestesiakäyttöä. 16. lokakuuta 1846 William T. G. Morton osoitti julkisesti ensi kerran dietyylieetterihöyryn sopivan anestesiaan Bostonin Massachusetts General Hospital -sairalaassa suorittamassaan kirurgisessa leikkauksessa. Tämä johti dietyylieetterin laajaan anestesiakäyttöön. Morton väitti käyttäneensä dietyylieetteriä anestesiassa jo syyskuussa 1846 hampaan poistossa. Georgialainen lääkäri Crawford Long puolestaan väitti poistaneensa dietyylieetterianestesian avulla kasvaimen erään potilaan kaulasta jo 1842, mutta Long kirjoitti tästä asiasta vasta vuonna 1849.
Mortonin julkisen esitelmän takia 16. lokakuuta vietetään "maailman anestesiapäivää".
Aiheesta muualla

Kuvia tai muita tiedostoja aiheesta Dietyylieetteri Wikimedia Commonsissa
Dietyylieetterin kansainvälinen kemikaalikortti
Kemian työsuojeluneuvottelukunta (KETSU): Dietyylieetteri (Arkistoitu – Internet Archive)
PubChem: Diethyl Ether
DrugBank: Diethyl ether (englanniksi)
Food Component Database (FooDB): Ether (englanniksi)
Toxin and Toxin Target Database (T3DB): Ethyl ether (englanniksi)
Kyoto Encyclopedia of Genes and Genomes (KEGG): Diethyl ether
Molecule of the Month: Diethyl ether, Bristol University School of Chemistry. (englanniksi)
Dietyylieetteriperoksidin muodostuminen. hν on fotonin energia. • ovat radikaalien parittomia elektroneja.
Mortonin työn muistoksi rakennettu "eetterimonumentti" Bostonissa.